OzLabs/hebrew-wiki-articles huggingface dataset:
אור (שיר של אליעד נחום)

"אור" הוא סינגל של הזמר הישראלי אליעד נחום, שיצא לאור ב-13 באוגוסט 2015, כסינגל הראשון מתוך אלבום האולפן השני שלו, הנושא את שם השיר.

== רקע וכתיבה ==
השיר נכתב והולחן על ידי אליעד נחום, בשיתוף עם סתיו שמש, והופק מוזיקלית על ידי נועם עקרבי, שהפיק גם את שאר האלבום יחד עם נחום, ואת אלבומו הקודם, "סימן". השיר משלב את הסגנונות R&B ורגאיי. על השיר, שנתפס כשיר אהבה לאישה, אמר נחום בראיון למעריב כי "זה לא שיר על בחורה. זה שיר על ההשראה שדופקת בחלון. וכשהיא מגיעה, אתה רוצה ממנה עוד. עוד שירים, עוד יצירה, עוד מוזה. זה מה שיפה, שכל אחד יכול לפרש את זה איך שבא לו: אהבה לבחורה, אהבה לאלוהים".

== הצלחה ==
השיר זכה להצלחה מיידית, כשהצליח להיכנס היישר אל המקום הרביעי במצעד השבועי של חברת מדיה פורסט, הכולל את עשרת השירים המושמעים ביותר בתחנות הרדיו בישראל, תוך שצבר כ-103 השמעות, ובשיאו הגיע אל המקום השני, תוך שצבר כ-90 השמעות. השיר צעד במצעד סך של כ-9 שבועות. במצעד השבועי של תחנת הרדיו כאן גימל הופיע השיר לראשונה במקום התשיעי, בשיאו הגיע למקום השני, וצעד בסך הכל 11 שבועות. במצעד הרשמי של גלגלצ, הצליח השיר להגיע היישר אל המקום הראשון, וצעד כ-11 שבועות סך הכל, מתוכם חמישה במקום הראשון.

גם במצעדי הפזמונים העבריים השנתיים זכה השיר להצלחה רבה, תוך שהצליח להגיע למקום השלישי במצעד של רשת ג', ולשישי במצעד של גלגלצ. במצעד השנתי של חברת מדיה פורסט, הכולל את השירים המושמעים ביותר בשנת 2016, הגיע השיר למקום ה-13. כמו כן, לפי נתוני אקו"ם, השיר הוא השיר השלישי המושמע ביותר ברדיו לשנת 2016.

נכון לאוגוסט 2020, צבר השיר למעלה מ-2 מיליון וחצי השמעות ברשת הזרמת המדיה ספוטיפיי, ובכך הפך לאחד השירים הישראליים המושמעים ביותר שם.<ref></ref>

== וידאו קליפ ==
הווידאו קליפ של השיר פורסם בערוץ היוטיוב של נחום ב-13 באוגוסט 2015, בסמוך לצאתו של הסינגל. הקליפ בוים על ידי אינדי חאיט. נכון לאוגוסט 2020, הוא עומד על כ-24 מיליון צפיות.

== מיקומי שיא ==

== קישורים חיצוניים ==
* [https://www.nli.org.il/he/items/NNL_MUSIC_AL990041093670205171/NLI לדף השיר] באתר הספרייה הלאומית

== הערות שוליים ==

קטגוריה:שירי 2015
קטגוריה:סינגלים מ-2015
קטגוריה:שירי אליעד נחום
קטגוריה:שירים בעברית
קטגוריה:שירים שנכתבו על ידי אליעד נחום
קטגוריה:שירי רגאיי
קטגוריה:שירי R&B עכשוויים
קטגוריה:סינגלים שהגיעו למקום הראשון במצעד הרשמי של גלגלצ
קטגוריה:סינגלים בהוצאת NMC יונייטד אנטרטיינמנט
מנזר קוזיה

מנזר קוזיה (רומנית: Mănăstirea Cozia), הוא מנזר של הכנסייה האורתודוקסית הרומנית, השוכן בסמוך לעיר קלימנשט (Călimănești) בדרום רומניה. המנזר נבנה בשנת 1388 על ידי מירצ'ה הזקן שגם קבור בו. המבנה הוא אחד המבנים המרשימים שנשתמרו ברומניה מתקופת ימי הביניים.

שמו של המנזר הוא ככל הנראה מהשפה הקומנית, שפה טורקית ששימשה בעבר את העם הקומני ומשמעותו "חורשת אגוז", מהמילה הטורקית koz שפירושה אגוז.
== היסטוריה ==
בסיסו המבוצר של המבנה נבנה ב-1388 והוא היחיד בסגנון הביזנטי שהשתמר ברומניה. שתי קפלות בנויות בצד לכיוון נהר האולט והכיפות הביזנטיות שלהן משתקפות במים, ויוצרות את אחת מהמראות התרבותיים - טבעיים המרהיבים ברומניה. מראה הכנסייה שונה בשנת 1517 ובשנת 1707, אז נוספו מרפסת, מזרקה חדשה, קפלה ומגדל שמירה.

עיטורי פנים הקיר עם רוזטות אבן, שורות אופקיות בסגנון ביזנטי בסגנון לבני ואבן ומסגרות אנכיות חסרות תקדים באדריכלות הוולאכית. הדמיון עם כנסיית לאזאריצה ( Lazarica) בקרושבץ בסרביה מעיד כי בבניה הועסקו בעלי מלאכה סרבים. כנסיית בית החולים, "בולניצה" (1543), היא בעלת ערך רב, כיוון ששם נשתמרו היטב ציורי קיר מקוריים ובהם דיוקנאות של שליטי האזור בעבר. ציורי פרסקו צוירו במנזר בשנים 1390 – 1391, וחלקם עדיין שמורים היטב.

כנסיית בולניצה (1904 בערך)

המנזר חווה גם תקופות לא נעימות. בין 1879 ל 1893 הוא שימש כבית כלא, מה שגרר מחאות של אזרחים בעיתונות המקומית. בתקופת מלחמת העולם הראשונה בנייניו שימשו כאורוות סוסים.

במנזר מוזיאון עם תערוכת אמנות וכתבי יד ותדפיסים עתיקים. כנסיית המנזר הונצחה על בול רומני בשנת 1968.
במנזר קבור מירצ'ה הזקן שליט ואלכיה בין 1386–1395 ובין 1397- 1418

==קישורים חיצוניים==

קטגוריה:רומניה: מנזרים
קטגוריה:נצרות אורתודוקסית
יעקב לנדאו (ראש מועצה)

יעקב לנדאו היה ראש המועצה האזורית הנבחר של המועצה האזורית השרון התיכון, בין השנים 1954 ו־1980, טרם אוחדה לתוך המועצה האזורית דרום השרון. אחרי האיחוד הוא מונה לראש מועצת דרום השרון למשך מספר חודשים, עד שנערכו בחירות לתפקיד. לנדאו היה חבר קיבוץ רמת הכובש.

לנדאו, כמו קודמו בתפקיד ראש המועצה, עובדיה פורת, היו חברי "קבוצת הכובש". קבוצה שהקימה את הקיבוץ ועמלה על הישרדותו והגנתו מפורעים ערבים, עוד משנות ה-30 של המאה ה-20. הקבוצה השתתפה גם במערכה על העבודה העברית ואנשיה ישבו בכלא בשל הפרות סדר בעניין זה.

קודם להיותו ראש המועצה, כיהן לנדאו מזכיר קיבוצו.

בתחילת כהונתו של לנדאו כראש המועצה, המועצה נוהלה כולה מחצי חדר, במתחם קלמניה. כמו כן, לא היה למועצה שום כלי רכב. כראש המועצה, לנדאו צריך היה להגיע לפגישות וגם מביתו למשרדו, בעזרת מערכת האוטובוסים הבין עירונית ובהליכה ברגל. למרות זאת הוא הרבה לבקר ביישובים הרבים שבמועצתו, וללמוד את מצבם. באותה תקופה יישובי המועצה הכילו הרבה משפחות קשות יום, שאך זה עלו לארץ, וטרם למדו את מקצוע החקלאות כיאות. בתי מגורים רבים היו צמודים אז לרפתות, והמועצה בקושי הצליחה לתת אילו שהם שירותים חברתיים לאוכלוסייה.

==הערות שוליים==

קטגוריה:ראשי המועצה האזורית דרום השרון
קטגוריה:מייסדי קיבוצים
קטגוריה:רמת הכובש: אישים
קטגוריה:ישראלים שנולדו במאה ה-20
קטגוריה:אישים הקבורים ברמת הכובש
הכנסייה הרומנית (ירושלים)

הכנסייה הרומנית בירושלים היא כנסייה ומנזר השייכת לכנסייה האורתודוקסית הרומנית המשמשת את האוכלוסייה הרומנית בירושלים. כמו כן היא משמשת כנציגות הפטריארכיה האורתודוקסית רומנית בירושלים.

==היסטוריה==
בשנות ה-20 של המאה ה-20 החלו להגיע צליינים רבים מרומניה לירושלים. בשנת 1927 רכשה הפטריארכיה של הכנסייה האורתודוקסית הרומנית קרקע למבנה, ברחוב שבטי ישראל (אז רחוב סט. פאול) . המבנה הושלם בשנת 1938. מגדל הכנסייה והמבנה ניזוק קשות במלחמת השחרור. לאחר המלחמה שימש הבניין את משרד החינוך והתרבות. ב-1962 הוחזר הבניין לרשות הכנסייה הרומנית. שיקום ושיפוץ נערכו בשנים 1963 ועד 1975. ב-1975 הכנסייה נחנכה מחדש והוקדשה לכבודו של גאורגיוס הקדוש.

כיום עומד בראש הכנסייה ארכימנדריט. בכנסייה מספר קטן של נזירים ונזירות. הכנסייה משמשת כיום (2020) את אוכלוסיית העובדים הזרים מרומניה וצליינים המגיעים ממדינה זו.
הכניסה לכנסייה הרומנית

==ארכיטקטורה==

הכנסייה תוכננה על ידי האדריכל הרומני יואן ברכט (Ioan Berechet) והאדריכל הירושלמי גיורג' ברמכי (George Baramki). הם תכננו כנסייה ומנזר בסגנון ביזנטי מזרחי. המאפיינים כוללים כיפת כסף, מגדל רב-צלעות וקירות מעוטרים בציורי קדושים כמקובל בכנסיות המזרחיות. מנזר קוזיה בדרום רומניה מזכיר מספר אלמנטים הקיימים בכנסייה הירושלמית.

בצד השני של הרחוב שוכנים בתיה הקיצוניים של שכונת מאה שערים. מול הכנסייה נמצא המבנה המרכזי של חסידות תולדות אהרן. החסידות בנתה בבניין זה קיר חיצוני אטום ללא חלונות על מנת להימנע ממראה הכנסייה מתוך מבנה החסידות.

סמל הכנסייה הרומנית
הכנסייה הרומנית בירושלים – מראה כללי. משמאל – הכנסייה. מימין – קצה שכונת [[מאה שערים. בהמשך הרחוב – בית החולים האיטלקי (ירושלים)]]

==לקריאה נוספת==
* אהרון לירון, בעקבות המשיח – פלגים נוצריים, ארץ ישראל ומדינת ישראל, צ'ריקובר, תל אביב, 2000, עמ' 67–68.
* דוד קרויאנקר, ירושלים - מבט ארכיטקטוני - מדריך טיולים בשכונות ובתים, כתר, ירושלים, 1996, עמ' 127.

==קישורים חיצוניים==

* [https://en.jerusalem-patriarchate.info/blog/2017/05/07/the-feast-of-the-great-martyr-st-george-at-the-romanian-delegation-in-jerusalem/ ציון יום חגו של הקדוש סט. ג'ורג' בכנסייה הרומנית בירושלים].

קטגוריה:ירושלים: כנסיות ומנזרים
קטגוריה:נצרות אורתודוקסית
דריוס בייזלי

דריוס דנייר בייזלי (באנגלית: Darius Denayr Bazley; נולד ב-12 ביוני 2000) הוא כדורסלן אמריקאי, המשחק בקבוצת פניקס סאנס מליגת ה-NBA, בעמדת הפאוור פורוורד.

==קריירת תיכונים==
בייזלי נולד בבוסטון שבמסצ'וסטס, וגדל בסינסינטי, אוהיו. בשנת 2018 נבחר להשתתף במשחקי מקדונלד'ס אול-אמריקן ונייקי הופ סאמיט, המציגים את שחקני התיכונים המצטיינים בארצות הברית. באותה עונה, אשר הייתה האחרונה שלו בליגת התיכונים, רשם ממוצעים של 15.4 נקודות ו-10.3 ריבאונדים למשחק כשחקן קבוצת "תיכון פרינסטון" אשר בעיר שרונוויל.

באפריל 2017 הודיע בייזלי כי בחר ללמוד באוניברסיטת המדינה של אוהיו, כחודשיים לאחר מכן שינה את דעתו והתחייב ללמוד באוניברסיטת סירקיוז, במרץ 2018 שוב חזר בו והודיע שישחק בליגת הפיתוח של ה-NBA, ובסופו של דבר באוגוסט 2018 החליט שלא לשחק כלל בעונת 2018/2019, ולהתאמן באופן עצמאי (בשיתוף פעולה עם חברת ניו באלאנס) לקראת דראפט ה-NBA{{כ}} 2019.

==קריירת משחק מקצועית==
בדראפט 2019 נבחר בייזלי על ידי יוטה ג'אז, בבחירה ה-23. ב-6 ביולי 2019 הועבר בטרייד לממפיס גריזליס, אשר מיד שלחה אותו בטרייד נוסף לאוקלהומה סיטי ת'אנדר. ב-53 המשחקים הראשונים של עונת הרוקי שלו עם הת'אנדר קלע 4.5 נקודות בממוצע למשחק, אולם בשמונת המשחקים האחרונים, בחידוש עונת ב"בועה באורלנדו", הציג שיפור משמעותי ורשם ממוצעים של 13.0 נקודות ו-6.3 ריבאונדים למשחק.

ב-9 בפברואר 2023 הועבר בטרייד לפיניקס סאנס עבור דריו שאריץ'.

==סטטיסטיקות הקריירה==
===בעונה הסדירה של ה-NBA===		
{| class="wikitable sortable" style="font-size:95%; text-align:right;"		
! עונה !! קבוצה !! משחקים !! חמישייה !! דקות !! % מהשדה !! % משלוש !! % מהעונשין !! ריבאונדים !! אסיסטים !! חטיפות !! חסימות !! נקודות		
|-		
| 	|| אוקלהומה	|| 61 || 9 || 18.5 || 0.394 || 0.348 || 0.694 || 4.0 || 0.7 || 0.4 || 0.7 || 5.6
|- style="background-color: #EFEFEF;"		
| 	|| אוקלהומה	|| 55 || 55 || 31.2 || 0.396 || 0.290 || 0.702 || 7.2 || 1.8 || 0.5 || 0.5 || 13.7
|-		
| 	|| אוקלהומה	|| 69 || 53 || 27.9 || 0.422 || 0.297 || 0.688 || 6.3 || 1.4 || 0.8 || 1.0 || 10.8
|- style="background-color: #EFEFEF;"		
| 	|| אוקלהומה	|| 36 || 1 || 15.4 || 0.449 || 0.400 || 0.554 || 3.4 || 0.9 || 0.5 || 0.8 || 5.4
|-		
| 	|| פיניקס	|| 7 || 0 || 8.7 || 0.480 || 0.250 || 0.400 || 2.3 || 0.9 || 0.4 || 0.7 || 4.0
|- style="background-color:#80BFFF; font-weight:bold;"		
| קריירה || 		|| 228 || 118 || 23.6 || 0.411 || 0.310 || 0.673 || 5.3 || 1.2 || 0.6 || 0.7 || 9.1
|}

===בפלייאוף===
{| class="wikitable sortable" style="font-size:95%; text-align:right;"
! עונה !! קבוצה !! משחקים !! חמישייה !! דקות !! % מהשדה !! % משלוש !! % מהעונשין !! ריבאונדים !! אסיסטים !! חטיפות !! חסימות !! נקודות
|-
| 
| אוקלהומה
| 7 || 0 || 18.0 || 0.419 || 0.500 || 0.900 || 6.7 || 0.9 || 0.0 || 0.4 || 6.6
|- style="background-color:#80BFFF; font-weight:bold;"
| קריירה
|
| 7 || 0 || 18.0 || 0.419 || 0.500 || 0.900 || 6.7 || 0.9 || 0.0 || 0.4 || 6.6
|}

==קישורים חיצוניים==

==הערות שוליים==

קטגוריה:כדורסלנים אמריקאים
קטגוריה:כדורסלנים אפרו-אמריקאים
קטגוריה:מסצ'וסטס: כדורסלנים
קטגוריה:שחקני כדורסל תיכונים שנבחרו בדראפט ה-NBA
קטגוריה:בחירות דראפט של יוטה ג'אז
קטגוריה:כדורסלני אוקלהומה סיטי ת'אנדר
קטגוריה:כדורסלני פיניקס סאנס
קטגוריה:אמריקאים שנולדו ב-2000
יחסי מלזיה–מצרים

יחסי מלזיה–מצרים הם קשרי חוץ בין מצרים למלזיה.

== היסטוריה ==
שתי המדינות נהנו מיחסים טובים מאז 1957 בגלל סטודנטים מלזים רבים שלמדו באוניברסיטת אל-אזהר.<ref></ref> בשנת 1979 ביקר הנשיא חוסני מובארכ בביקור רשמי במלזיה (כסגן נשיא דאז), ואילו באפריל 2003 ערך ראש ממשלת מלזיה, מאהאטיר מוחמד, ביקור עבודה במצרים.<ref name="em"></ref> לפני הקמת השגרירות המלזית בשנת 1960, הוקמה בשנת 1930 אגודה מלאית במצרים, כאשר מטה האגודה היה מתנה מאת נשיא מצרים הראשון גמאל עבד אל נאצר בשנת 1959. מאז היו היחסים הדו-צדדיים בין המדינות טובים.<ref></ref>

== יחסים כלכליים ==
ההשקעה העיקרית של מלזיה במצרים היא בתחום הגז שמופעל על ידי פטרונאס.<ref></ref> נכון לעכשיו, שתי המדינות נמצאות בתהליך להרחבת שיתוף הפעולה הכלכלי.<ref></ref> כמו כן תוכנן להיפתח מרכז סחר מלזי ולהקים ועדת סחר משותפת.<ref></ref><ref></ref> בין המדינות נחתם גם הסכם לשיתוף פעולה כלכלי בנושא השקעות משותפות והעצמת היחסים הכלכליים בין המדינות המתפתחות כל הזמן.<ref></ref> בספטמבר 2012, מלזיה, באמצעות שר החוץ שלה, ומצרים, באמצעות מוחמד כאמל עמר, הסכימו להגביר את הסחר וההשקעות הדו-צדדיים, כמו גם בתחום הטכנולוגיה והאנרגיה במהלך העצרת הכללית של האומות המאוחדות בעיר ניו יורק. שתי המדינות גם הסכימו לערוך ביקורי חילופי של שרי המסחר שלהם. כאמל עמר הביע את כוונתה של מצרים ללמוד ממלזיה בכוונה לפתח את הסוציו-כלכלה והפוליטיקה במדינה. מלזיה מוכנה לחלוק את חוויותיה בהאצת התפתחותה של המדינה.<ref></ref> במגזר הפרטי, הן מלזיה והן מצרים הקימו קבוצות עבודה ספציפיות שיפעלו לדיון וטיפול בכל נושא הנוגע לסקטור הפרטי של שתי המדינות, הכולל את תקני ההל, פעילויות הערכת התאמה, שיתוף פעולה של עסקים קטנים ובינוניים וסימני מסחר.<ref></ref>

== נציגויות דיפלומטיות ==
* מצרים מחזיקה במלזיה שגרירות בקואלה לומפור.<ref></ref>
* מלזיה מחזיקה במצרים שגרירות בקהיר.<ref></ref>

== הערות שוליים ==
יחסי אינדונזיה–מונגוליה

יחסי אינדונזיה–מונגוליה הם היחסים הדיפלומטיים הרשמיים שבין רפובליקת אינדונזיה לבין מדינת מונגוליה.

== סקירה כללית ==
היחסים הדיפלומטיים הרשמיים שבין אינדונזיה לבין מונגוליה כוננו רשמית ב-21 בדצמבר 1956. מונגוליה מתכננת להקים מרכז לימודים אינדונזי באוניברסיטה הלאומית המונגולית. מוסד זה ישמש אזרחים מונגולים ללמוד על אינדונזיה בפרט בהיבטים התרבותיים, הפוליטיים וההיסטוריים. 

== ביקורים רמי דרג == 
* סוקרנו, נשיא אינדונזיה (1956)
* מגוואטי סוקרנופוטרי, נשיאת אינדונזיה (2003)
* סוסיליו באמבאנג יודהויונו, נשיא אינדונזיה (2012)

== נציגויות דיפלומטיות ==
* אינדונזיה מיוצגת במונגוליה בדרג הקונסולרי באמצעות קונסוליה רשמית אחת שהיא מחזיקה באולן בטור, בירת המדינה. אינדונזיה האמינה את שגרירותה שבבייג'ינג, בירת הרפובליקה העממית של סין הסמוכה, על מונגוליה.
* מונגוליה מיוצגת באינדונזיה בדרג השגרירות באמצעות שגרירות רשמית שהיא מחזיקה בג'קרטה, בירת המדינה.

== הערות שוליים ==
גשם שלי

"גשם שלי" הוא שיר של להקת אתניX ואוהד מושקוביץ. השיר נכתב והולחן על ידי זאב נחמה ועובד על ידי יורם פויזנר. השיר יצא כחלק מהאלבום הטוב קורה.

==תוכן השיר==
השיר כולל דימויים שונים של גשם ומזג אוויר חורפי, דברי אהבה בין גבר ואישה, וכן תפילה בסוף השיר.

==ביקורות==
באתר ynet נכתב על השיר כי "זכה ללחן מורכב ונשמע כמו קלסיקה מיידית".

באתר מאקו כתבו כי "מדובר באחד השירים הטובים של אתניקס בשנים האחרונות, שיר שחוזר לדבר אל הקהל בגובה הלב. אם לא יקרו תקלות בלתי צפ[ו]יות – גם להיט רדיו עם פ[ו]טנציאל גדול מאוד".

באתר סרוגים דיברו על קשרו של השיר לגשם והוסיפו כי "השילוב בין אתניקס לזמר החסידי אוהד מ[ו]שקוביץ, הוא ללא ספק שילוב מעניין ואיכותי. קולות הרקע וחלק התפילה המיוחד ששר אוהד למילותיו ושירתו של זאב נחמה, סולן אתניקס הופך את השיר למשהו שמימי ומיוחד".

==מצעדים==

==קישורים חיצוניים==
* [https://www.nli.org.il/he/items/NNL_MUSIC_AL990051026510205171/NLI לדף השיר] באתר הספרייה הלאומית

==הערות שוליים==

קטגוריה:שירי 2013
קטגוריה:סינגלים מ-2013
קטגוריה:שירי אתניX
קטגוריה:שירים בעברית
קטגוריה:שירים שנכתבו על ידי זאב נחמה
קטגוריה:שירים שהולחנו על ידי זאב נחמה
קטגוריה:שירים על גשם
עונת 2010/2011 בליגת כדורגל נשים שנייה

עונת 2010/2011 בליגת נשים שנייה הייתה העונה השנייה והניסיון השני, שגם הצליח, להקמת ליגת משנה בכדורגל נשים בישראל תחת אחריות הההתאחדות לכדורגל בישראל. העונה הסדירה נפתחה ב-16 בנובמבר 2010 והסתיימה ב-12 באפריל 2011. בעונה זו לקחו בליגה חלק פעיל 5 קבוצות בלבד.

4 הקבוצות שנשרו מהליגה הראשונה בעונה הקודמת בליגת הנשים היו אמורות להשתתף בעונה הראשונה של ליגת הנשים השנייה. פעילותה של קבוצת הפועל מרמורק הופסקה על ידי ההתאחדות ומועדון בנות קיסריה טבעון לא הצליח להעמיד קבוצה בעונה זו ולא לקח חלק בליגה.

אל קבוצות הפועל באר שבע ומ.כ. רמת השרון הצטרפו הקבוצות החדשות מ.ס. קריית גת והפועל עכו. כמו כן, בעונה זו הפעיל מועדון מכבי כישרונות חדרה שתי קבוצות שאחת מהן השתתפה בליגה השנייה.

בעונה זו התקיימו ארבעה סיבובים בני 5 מחזורים כל אחד - 20 מחזורים בסך הכל כשכל קבוצה שיחקה 16 משחקים.

הפועל באר שבע סיימה ראשונה ועלתה לליגת נשים ראשונה.

מכבי כישרונות חדרה 2 סיימה שנייה וערכה ב-17 באפריל 2011 משחק מבחן מול מכבי צור שלום ביאליק מהליגה הראשונה על הזכות לשחק בליגה הראשונה בעונה הבאה. מכבי צור שלום ביאליק ניצחה 2 - 0 ונשארה בליגה הראשונה. מכבי כישרונות חדרה 2 לא המשיכה לפעול מעבר לעונה זו.

== טבלת הליגה הסדירה בסיום העונה ==
{| class="wikitable" style="text-align:right"
!מיקום
!קבוצה
!משחקים
!ניצחונות
!תיקו
!הפסדים
! width="20" |שערי זכות
! width="20" |שערי חובה
! width="20" |הפרש שערים
! width="20" |נקודות
!הערות
|- bgcolor="#D0F0C0"
|1
|הפועל באר שבע
|16
|15
|0
|1
|149
|6
|143
|45
|העפילה לליגה הראשונה
|-
|2
|מכבי כישרונות חדרה 2
|16
|12
|0
|4
|72
|30
|42
|36
|הפסידה במשחק המבחן לקבוצה הלפני אחרונה מהליגה הראשונה ונשארה בליגה השנייה
|-
|3
|מ.כ. רמת השרון
|16
|9
|0
|7
|58
|41
|17
|26
|
|-
|4
|מ.ס. קריית גת
|16
|3
|0
|13
|16
|101
|85-
|9
|
|-
|5
|הפועל עכו
|16
|1
|0
|15
|12
|129
|117-
|3
|
|}

* למועדון כדורגל רמת השרון הופחתה נקודה אחת.

== מלכת השערים ==
{| class="wikitable" style="text-align:right"
|-
!מקום
!שם
!קבוצה
!שערים
|-
|align="center"|1
| קרין רחמים
|הפועל באר שבע
|align="center"|35
|-
|align="center"|2
| אמירה ארקיבה
|הפועל באר שבע
|align="center"|31
|-
|align="center"|3
| לינוי רוגרס
|הפועל באר שבע
|align="center"|29
|-
|align="center"|4
| מעיין קאופמן
|מ.כ. רמת השרון
|align="center"|15
|-
|align="center"|5
| נוי אלוש
|הפועל באר שבע
|align="center"|14
|}
==ראו גם==
* גביע המדינה בכדורגל נשים 2010/2011

==קישורים חיצוניים==
* [https://www.football.org.il/leagues/league/?league_id=639&season_id=12 עונת 2011–2010 בליגת נשים שנייה], באתר ההתאחדות לכדורגל בישראל

==הערות שוליים==

קטגוריה:תחרויות כדורגל ב-2010
קטגוריה:תחרויות כדורגל ב-2011
קטגוריה:2010 בישראל: כדורגל
קטגוריה:2011 בישראל: כדורגל
קטגוריה:ישראל: תחרויות כדורגל נשים
רומי לוי

רומי לוי (נולדה ב-23 באוגוסט 2000) היא כדורסלנית ישראלית, המשחקת בעמדת הסמול פורוורד/פאוור פורוורדית במכללת אובורן ושחקנית נבחרת ישראל.

== ביוגרפיה ==
לוי נולדה וגדלה בהרצליה. סבתה תמר מטל-שומכר היא קפטנית עבר של נבחרת ישראל ומכבי תל אביב, אמה ליאת היא שחקנית עבר בנבחרת ישראל, ואחותה שון שחקנית עבר בקבוצת בנות הרצליה. לוי החלה לשחק כדורסל מגיל 4 בהרצליה, בהמשך עברה לאקדמיה לכדורסל במכון וינגייט שם שיחקה בעונת 2018/2019 בליגה הלאומית נשים.

===קבוצות בוגרות===
בעונה 2019/20 שיחקה לראשונה בליגת העל בקבוצת אליצור חולון כאשר היא שחקנית חמישייה קבועה. הליגה הופסקה באותה עונה עקב משבר הקורונה כאשר הקבוצה ממוקמת במקום החמישי. לוי בממוצע קלעה 5.6 נקודות ולקחה 4.2 ריבאונדים למשחק. בתום העונה הצטרפה למכללת אובורן בארצות הברית.

===נבחרות ישראל===
ב-2018 השתתפה עם הנבחרת בטורניר אליפות אירופה עד גיל 18 דרג ב' שנערך אוסטריה. לוי סיימה את הטורניר עם ממוצע של 4.5 נקודות. הנבחרת עלתה לדרג א' בתום הטורניר לאחר שסיימה במקום השלישי.
ב-2019 השתתפה עם הנבחרת בטורניר אליפות אירופה עד גיל 20 דרג ב'.לוי כקפטנית הנבחרת סיימה את הטורניר עם ממוצע של 11.5 נקודות 8.5 ריבואנדים ו-2.2 אססיטים.

החל משנת 2019 לוי היא חלק מסגל נבחרת ישראל.

==קישורים חיצוניים==

* [https://ibasketball.co.il/league/4045/player/2380473 פרופיל השחקנית] , באתר איגוד הכדורסל בישראל
* [http://www.wbl.co.il/player.asp?PlayerId=710 פרופיל השחקנית], באתר מנהלת ליגת העל בכדורסל נשים

== הערות שוליים ==

קטגוריה:כדורסלניות אליצור חולון
קטגוריה:כדורסלניות נבחרת ישראל
קטגוריה:בוגרות בית החינוך המשותף חוף השרון
קטגוריה:בוגרי בית החינוך המשותף חוף השרון
קטגוריה:כדורסלניות ישראליות בליגת המכללות בארצות הברית
קטגוריה:ישראליות שנולדו ב-2000
קטגוריה:ישראלים שנולדו ב-2000
דניאל סאן קריאף

דניאל סאן קריאף (נולדה ב-12 בפברואר 1991) היא אמנית, זמרת ומוזיקאית ישראלית.

== ביוגרפיה ==
הדרך של דניאל אל המוזיקה התחילה מכתיבה בגיל צעיר מאוד וחשיפה לעולם הקצב בבית ספרה. עם השנים פיתחה את כישוריה באופן עצמאי,
כתבה, הלחינה ושרה כילדה ונערה איפה שרק יכלה בסביבת ילדותה בנופי אשדוד והסביבה.
קריאף למדה ברימון בית ספר למוסיקה בשנת 2010.
בשנים 2012–2013 הובילה את ההרכב Daniel Krief & Black Guru וכתבה את האלבום "sun&moon".
בתחילת 2013 הוקלט בסנגל חלקו הראשון בו שולבו אומנים סנגליים מהשורה הראשונה. בנוסף הופיע ההרכב במגוון מועדונים ואירועים הומניטריים (בחסות שגרירות ישראל בסנגל) בשיתוף אמנים כמו: עומר פנה , דידיה אוודי ודודו אנדאיה רוז .

בשנת 2014, הצטרפה כזמרת בלהקת טיפקס, לאחר ששלחה לסולן הלהקה קובי אוז שיר שכתבה לביצועו והוא הזמין אותה לבצע קולות רקע באלבום הקאברים לשירי אריק איינשטיין, "חלום בעקבותייך", שיצא בשנת 2015. לאחר מכן, הציע לה אוז להיות חלק מהלהקה.

בשנת 2016 יצא השיר הראשון של הלהקה בהשתתפותה, "מי הפרובינציאל?", הסינגל המוביל מתוך האלבום "עבודת כפיים", שיצא לאור באותה השנה, ובו השתתפה כסולנית. הופעתה באלבום זכתה לשבחים מצד מבקרי המוזיקה.

בשנת 2018 הוציאה את סינגל הבכורה שלה, והראשון מתוך אלבום הבכורה, "תורי לומר", שנכנס לפלייליסט של תחנת הרדיו גלגלצ. באותה השנה, הוציאה סינגלים נוספים מהאלבום: "בית" "יודעת את הכל". מתוך האלבום. בהמשך אותה השנה, הוציאה את האלבום, "תורי לומר", בהפקתו המוזיקלית של גיא מוזס, שזכה לשבחים רבים ממבקרי המוזיקה.

בשנת 2020 ביצעה יחד עם תומר יוסף את השיר "שני חלקים בתוך השלם" במסגרת הפרויקט "צו השעה", לתמיכה בתעשיית המוזיקה הישראלית, שנפגעה ממשבר הקורונה בישראל.
בשנת 2021 דניאל סיימה את דרכה בלהקת טיפקס למען קריירת הסולו שלה.

בשנת 2022 הוציאה את השיר "כסף" שנכנס לפלייליסט של תחנת הרדיו גלגלצ.<ref></ref>
ובקיץ 2022 הוציאה דניאל את אלבומה השני ״יש לאן לחזור״ בהפקה מוזיקלית של תומר יוסף.

== דיסקוגרפיה ==
=== אלבומי אולפן ===
* 2019: תורי לומר
* 2022: יש לאן לחזור

=== עם טיפקס ===
2016: עבודת כפיים

== קישורים חיצוניים ==

== הערות שוליים ==

קטגוריה:בוגרות רימון בית ספר למוסיקה
קטגוריה:בוגרי רימון בית ספר למוסיקה
קטגוריה:זמרות-יוצרות ישראליות
קטגוריה:זמרים-יוצרים ישראלים
קטגוריה:מוזיקאיות ישראליות
קטגוריה:מוזיקאים ישראלים
קטגוריה:ישראליות שנולדו ב-1991
קטגוריה:ישראלים שנולדו ב-1991
תהילים מ"ה

תהילים מ"ה הוא המזמור הארבעים וחמישה בספר תהילים. 

על פי כותרת המזמור, כתיבת המזמור מיוחסת לבני קורח. מזמור זה הוא מזמור שבח לה' ומסווג כמזמור מלך. 

==מבנה המזמור==

ניתן לחלק את המזמור לשני חלקים פרט לכותרת ולפתיחה (פסוקים א'-ב') והפסור החותם את המזמור (פסוק י"ח). בחלקו הראשון (פסוקים ג'-ח') משבח משורר תהילים את מלכו, ומעלה על נס את מעלותיו. חלקו השני (פסוקים ט'-י"ז) תיאור החתונה ודברי שבח לכלה.

==מהות המזמור ותוכנו==
מזמור מ"ה הוא מזמור מלך וכותרתו "שִׁיר יְדִידֹת" הוא ביטוי יחידאי במקרא. בשירה זאת באה לידי ביטוי האהדה לה רוחש המשורר למלך.

חוקרי המקרא העלו מספר השערות מהו נשוא המזמור ועניינו:

* יש שטענו כי מזמור זה הוא מזמור חתונה, וזאת על פי מופעיה של המילה 'דוֹד' שהוא כינויו של החתן בשיר השירים. 
* נפתלי טור-סיני סבר כי השיר הוקדש לשלמה וזאת כי בכותרת 'יְדִידֹת' יש רמז לשמו השני של שלמה, ידידיה. 
* על פי חלקו השני של המזמור יש שסברו כי לשיר זיקה ליום חתונתו של המלך. חוקר המקרא סיגמונד מובינקל טען כי זהו המזמור היחידי שניתן לסווגו כהמנון למלך. 
* יש שטענו כי המזמור מכוון לשלמה אשר הביא זהב מאופיר ומידע זה נכון לתקופתו. 
* אחרים טוענים כי המזמור מתכוון לדוד וזאת מתיאור מעלותיו של המלך המתוארות במזמור ומופיעות כבר בסיפור משחיתו ב.
* דעה נוספת היא כי את המזמור נשא אחאב בעת נישואיו לאיזבל וזאת מן הכתוב: "מִן-הֵיכְלֵי שֵׁן" הרומזים לארמונו של אחאב.

==פרשנות המזמור==
בתחילת המזמור נאמר: "למנצח על שושנים". בדבר כוונת המשורר נאמרו מספר פירושים: 

* יש שסברו כי שושנים הם כלי הנגינה שבהם נגנו בעת קריאת השיר וייתכן כי זהו שמה של היצירה אשר נוגנה. 
* רבי ישראל נג'ארה פירש כי השושנים הנזכרות בכותרת הם מטאפורה לצדיקים אותם מלקט ה' בגן. 

בנוסף למזמור זה התבנית "עַל-שֹׁשַׁנִּים". מופיעה במזמור ס"ט ובשינוי קל: " "אֶל-שֹׁשַׁנִּים"" במזמור פ'.

==בתרבות==
* רחש ליבי - אייזיק האניג בלחן של האדמו"ר מפיטסבורג, עיבוד של מונה רוזנבלום באלבום אמת ניגוני חסידי פיטסבורג 11.

==ראו גם==
* כל כבודה בת מלך פנימה

==קישורים חיצוניים==

==הערות שוליים==

מה
נקראסובקה

נקראסובקה (ברוסית: Некрасовка) הוא ראיון של המחוז הדרום-מזרחי של העיר הפדרלית מוסקבה, שברוסיה. שטח הראיון הוא 11.47 קמ"ר ואוכלוסייתו מונה 83,525 תושבים (2020).

נראסובקה הוא אחד הראיונים הצומחים ביותר במוסקבה בעיקר בשל הדיור הנגיש ביותר בגבולות העיר, בעיקר בראיון מאוכלסות משפחות צעירות עם מספר ילדים.

אף על פי שנקראסובקה הוא אחד הראיונים החדשים ביותר במוסקבה זה לא המקום היוקרתי ביותר לחיות בו. הראיון בולט במיקומו הלא טוב - הוא ממוקם במחוז הדרום-מזרחי של מוסקבה מחוץ לכביש הטבעת של מוסקבה. טריטוריה זו מאופיינת באקולוגיה שלילית ובמצב תחבורתי קשה. אזור התעשייה תופס יותר משליש משטח הראיון.

תחנת מטרו "נקראסובקה" ממוקמת בראיון.

==קישורים חיצוניים==

* 

קטגוריה:מוסקבה: נפות
מקסוול גורדון לייטפוט

מקסוול גורדון לייטפוט (באנגלית: Maxwell Gordon Lightfoot; 19 ביולי 1886 – 27 בספטמבר 1911) היה אמן וצייר מליברפול, שנודע בזכות תיאורי סצינות פסטורליות ואיורי דמויות.

== ראשית חייו ==
לייטפוט נולד ברחוב גרנבי, ליברפול, השני מבין חמישה ילדים לוויליאם הנרי לייטפוט ואשתו מקסוול גורדון לינדסי (לינדסי קיבלה שם גברי ככבוד לאביה שאבד בים זמן קצר לפני לידתה). ויליאם לייטפוט היה סוכן ביטוח ומתווך. המשפחה עברה להלסבי בצ'שייר, שם נכנס לייטפוט לבית הספר לאמנות של צ'סטר בשנת 1901. המשפחה עברה חזרה לליברפול בשנת 1905, והוא השתתף בשיעורי ערב. הוא הפך לחניך בהדפסות צבע – כרומוליטוגרף בחברת דפוס מסחרית, שהתמחתה בהדפסת קטלוגים של זרעים. באותו הזמן המשיך לייטפוט לצייר והציג עבודה בתערוכת הסתיו של ליברפול ב-1907.

== חינוך והכרה ==
בשנת 1907 עבר לייטפוט ללונדון כדי להתחיל ללמוד בבית הספר לאמנות של סלייד. למדו איתו שם קריסטופר נווינסון, מארק גרטלר, אדוארד וודסוורת' וסטנלי ספנסר. בבית הספר הוא זכה במספר פרסים, כולל פרס ראשון בציור דמות וציור ראש כאחד.<ref></ref> עד שלייטפוט עזב את סלייד בדצמבר 1909, הוא צייר נופים פסטורליים וקומפוזיציות של דמויות, לעיתים קרובות בעזרת דיו חום. הוא ייצר מספר דיוקנאות של אם וילדים שהם רישומים רגישים ומבוצעים היטב.

לייטפוט הציג בתערוכת הסתיו של ליברפול ב-1909 והיו בה שלושה נופים שהוצגו בתערוכת החורף החדשה במועדון האנגלי.
מקסוול לייטפוט, רישום של נערה, 1910 לערך
בפברואר 1911, לייטפוט יחד עם סטודנטים לשעבר של סלייד, קיימו תערוכה עם ונסה בל בגלריה המועדון האלפיני בלונדון. סקירת ה"הטיימס" נתנה ללייטפוט ולגרטלר שבחים מיוחדים. עבודתו של לייטפוט הרשימה כל כך את ספנסר גור, שהוא הציע את לייטפוט כאחד משש עשרה החברים המקוריים בקבוצת קמדן טאון. לייטפוט התקבל והציג ארבע עבודות בתערוכה הראשונה של קבוצת קמדן טאון שהתקיימה בגלריית קרפקס ביוני 1911.<ref></ref>

שניים מציורי הדמות שלו, "אם וילד" ו"ילד עם חישוק" שהוצגו בתערוכה, היו שונים לחלוטין מכל מה שהופיע בה ולייטפוט עזב את הקבוצה מיד עם סגירת התערוכה.

== מוות ==
בשנת 1911 לייטפוט התארס לאישה שפגש שנה קודם. בספטמבר 1911, מעט לפני שהיה אמור לבקר בליברפול כדי להציג את ארוסתו החדשה לקרוביו, הוא התאבד בביתו בפרימרוז היל. לדברי הצייר אדריאן אלינסון, ארוסתו הייתה דוגמנית אמנות והייתה אשה מופקרת. אהבתו אליה עיוורה אותו וגילויו האמת עליה הניע אותו לקיצוניות של ההתאבדות.

לייטפוט התאבד על אף שהייתה לו תוכנית תערוכה בגלריית קרפקס. לא נמצאו בסטודיו שלו ציורים ונראה כי לייטפוט כנראה הרס אותם.

==קישורים חיצוניים==

* [https://artuk.org/discover/artworks/search/actor:lightfoot-maxwell-gordon-18861911 עשרה ציורים של מקסוול גורדון לייטפוט], באתר Art UK

== הערות שוליים ==

קטגוריה:ציירים בריטים
קטגוריה:בריטים שנולדו ב-1886
קטגוריה:בריטים שנפטרו ב-1911
מזרח דגונינו

מזרח דגונינו (ברוסית: Восточное Дегунино) הוא ראיון של המחוז הצפוני של העיר הפדרלית מוסקבה שברוסיה. שטח הראיון הוא 3.77 קמ"ר ואוכלוסייתו מונה 99,112 תושבים (2020).

שטח הראיון מורכב כמעט כולו מהחלק המערבי של יישוב בסקודניקובו, שהוקם בשנת 1938 וחלקו המזרחי הוא חלק מאלטופייבו.

בשנת 1960 התקבלה החלטה להרחיב את גבולות מוסקבה לכביש הטבעת של מוסקבה החדש. אז השטח של הראיון העתידי הפך לחלק מאדמת הבירה. גבול החלוקה המנהלית-טריטוריאלית עבר לאורך קו הרכבת סביולובסקאיה.

בין ראיוני מוסקבה, מזרח דגונינו מדורגת במקום ה-4 מבחינת צפיפות האוכלוסייה.

==קישורים חיצוניים==

* 

קטגוריה:מוסקבה: נפות
סורת א-נאזעאת

סורת א-נאזעאת (בערבית: النازعات) היא הסורה ה-79 בקוראן, והיא מונה 46 פסוקים. שם הסורה נלקח מהפסוק הראשון בה, ומשמעותו היא "הלוקחים בחזקה".

== נושאי הסורה ==
הסורה נפתחת בשבועות שאללה נשבע לכאורה במלאכים הנוטלים את הנשמה ובמלאכים אשר לכאורה ממהרים לבצע את הוראותיו, ובאלה אשר מנהלים לכאורה את ענייני היקום לפי רצונו האלוהי.

הנושא העיקרי של הסורה הוא תחיית המתים והחיים שאחרי המוות.

כמו כן, הסורה מזכירה בקצרה גם את סיפורם של משה ופרעה.

== חשיבות הסורה במסורת ==
על פי אחת המסורות האסלאמיות, אדם שמקפיד לקרוא את הסורה הזאת יעזוב את העולם הזה מסופק, יקום לתחייה מסופק, ויכנס לגן העדן מסופק.

== קישורים חיצוניים ==

== הערות שוליים ==

קטגוריה:סורות
וארושלד

וארושלד (בהונגרית: Városlőd) הוא כפר במחוז וספרם שבמרכז הונגריה.
כמו יישובים רבים באירופה גם בוארושלד מספר התושבים נמצא בירידה. כך, בשנת 1990 חיו ביישוב 1,454 תושבים, ובשנת 2019 מספר התושבים עמד על 1,258.

==יהודי וארושלד==
בוארושלד חיו יהודים בתקופות זמן שונות:
{| class="wikitable"
! שנה
! מספר היהודים בכפר
! כלל האוכלוסייה
|-
|1840
|13
|
|-
|1880
|20
|2,208
|-
|1910
|25
|
|-
|1920
|18
|
|-
|1930
|8
|
|-
|1941
|6
|1,885
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
קוטלובקה

קוטלובקה (ברוסית: Котловка) הוא ראיון של המחוז הדרום-מערבי של העיר הפדרלית מוסקבה, שברוסיה. שטח הראיון הוא 3.944 קמ"ר ואוכלוסייתו מונה 65,992 תושבים (2020).

לתבליט הראיון אופי הררי בולט עם הפרש גובה של עד 25 מטר. שני הנהרות הזורמים לכאן השפיעו רבות על תבליט הראיון. הגדול ביותר הוא קוטלובקה, אורכו 7.5 ק"מ. יובלו השמאלי של נהר קוטלובקה, אורכו 3.5 ק"מ, ששטחי מישור הצפה שלו הם אזורי טבע מוגנים.

אין תחנת מטרו אחת בשטח ראיון קוטלובקה. התחנות הקרובות ביותר הן התחנות נגורנאיה, נחימובסקי פרוספקט, אקדמיצ'סקאיה ופרופסויוזנאיה הממוקמות בראיונים הסמוכים, כמו גם תחנת קרימסקאיה של הטבעת המרכזית של מוסקבה, הממוקמת על הגבול הצפוני של הראיון.

== אתרים ראויים לציון ==
* כנסיית האופרוזין המוסקבאי
* פארק "סוסנקי"
* אחוזת צ'ריומושקי-זנמנסקויה

==קישורים חיצוניים==

* 

קטגוריה:מוסקבה: נפות
פרוטון סאוי

פרוטון סאוי (במלאית: Proton Savvy) היא מכונית סופרמיני מתוצרת יצרנית הרכב המלזית PROTON Holdings אשר יוצרה במלזיה בין השנים 2005 – 2011.

=="פרוטון סאוי"==

* 5 דלתות האצ'בק.
* 5 נוסעים.
* מנוע קדמי.
* מנוע בנזין 1.1 ליטר, מתוצרת רנו סדרה "Renault D-Type engine" .
* סוג הנעה: הנעה קדמית 4x2.
* קיבולת מכל דלק - 40 ליטר.
* תאוצה בין 0–100 קמ"ש היא 12.6 שניות (מנוע המשודל לתמסורת ידנית).
* תאוצה בין 0–100 קמ"ש היא 14.4 שניות (מנוע המשודל לתמסורת אוטומטית מסוג "Automated manua transmission").

===ייצוא "פרוטון סאוי"===
* דגם "פרוטון סאוי" יוצא למספר ארצות: אוסטרליה, בריטניה, סינגפור, דרום אפריקה, אינדונזיה, תאילנד וטאיוואן.

בשנת 2008 "פרוטון סאוי" דורגה בין 10 המכוניות הנמכרות ביותר בתאילנד.

==גלריה==
<gallery mode="packed" heights="100">
קובץ:Proton Savvy (first generation) (front), Serdang.jpg | "פרוטון סאבי"
קובץ:Proton Savvy (first generation, first facelift) (rear), Serdang.jpg | "פרוטון סאבי"
קובץ:2007 Proton Savvy M-Line AMT in Cyberjaya, Malaysia (01).jpg | "פרוטון סאבי", שנת 2007
קובץ:2007 Proton Savvy M-Line AMT in Cyberjaya, Malaysia (02).jpg | "פרוטון סאבי", שנת 2007
קובץ:Proton Savvy - 001.jpg | "פרוטון סאבי"
קובץ:2008 Proton Savvy (Modified) in Singapore (02).jpg | "פרוטון סאבי", שנת 2008
קובץ:Proton Savvy (8446347335).jpg | "פרוטון סאבי"
קובץ:Proton Savvy (rear), Denpasar.jpg | "פרוטון סאבי"
</gallery>

==ראו גם==
* פרוטון ג'וארה
* פרוטון ארנה
* פרוטון וירה
* פרוטון פוטרה
* פרוטון אינספירה

==קישורים חיצוניים==

* 
* 
* [https://www.proton.com/ פרוטון - אתר היצרן] (proton.com)

==הערות שוליים==

קטגוריה:מכוניות סופרמיני
קטגוריה:דגמי מכוניות שהושקו ב-2005
קטגוריה:כלי רכב המורכבים במלזיה
יחסי ארגנטינה–הפיליפינים

יחסי ארגנטינה–הפיליפינים הם היחסים הדיפלומטיים בין הרפובליקה הארגנטינאית לרפובליקת הפיליפינים. שתי המדינות חברות באיגוד האקדמיות לשפה הספרדית ובאו"ם.

== היסטוריה ==
גם ארגנטינה וגם הפיליפינים חולקות היסטוריה משותפת בעובדה ששתי המדינות היו בעבר חלק מהאימפריה הספרדית. במהלך התקופה הקולוניאלית הספרדית, ארגנטינה הייתה אז חלק ממלכות המשנה של ריו דה לה פלטה אשר בירתה הייתה בואנוס איירס בזמן שהפיליפינים נשלטו ממלכות המשנה של ספרד החדשה אשר בירתה הייתה מקסיקו סיטי. היחסים הדיפלומטיים בין ארגנטינה לפיליפינים החלו ב-27 באוגוסט 1948. באפריל 1949 פתחו הפיליפינים צירות דיפלומטית בבואנוס איירס.<ref name="Relations">[https://buenosairespe.dfa.gov.ph/site-administrator/argentina Relaciones Bilaterales entre Argentina y las Filipinas (in Spanish)]</ref> במאי 1960 הוגבהו שתי החומות של הצוותים הדיפלומטיים לדרגת השגרירות.

ביולי 1986 הפך הנשיא ראול אלפונסין לראש המדינה הארגנטינאי הראשון שביקר בפיליפינים. באוקטובר 1995 ביקר גם נשיא ארגנטינה, קרלוס מנם, בפיליפינים. בספטמבר 1999 ערך נשיא פיליפינים, ג'וזף אסטראדה, ביקור ממלכתי בארגנטינה, והפך לראש המדינה הפיליפיני הראשון שביקר במדינה הדרום אמריקאית.

בספטמבר 2012 ביקר שר החוץ הארגנטינאי, הקטור טימרמן, בפיליפינים ונפגש עם הנשיא בניגנו אקינו השלישי כדי לדון בהרחבת היחסים של שתי המדינות, עם אנשים ואפשרויות מעורבות תרבותיות.<ref>[https://cancilleria.gob.ar/en/node/32234 Hector Timerman en Manila (in Spanish)]</ref> בפברואר 2014 קיימו שתי המדינות את ישיבת ההתייעצות הבילטרלית השנייה במנילה, שם הסכימו לשפר עוד יותר את קשרי הסחר הדו-צדדיים.<ref>[https://news.mb.com.ph/2017/05/25/may-revolution-day-of-argentina/ May Revolution Day of Argentina]</ref>

בשנת 2018 חגגו שתי המדינות 70 שנה ליחסים דיפלומטיים.<ref>[https://www.cancilleria.gob.ar/es/actualidad/noticias/conmemoracion-del-70deg-aniversario-de-relaciones-bilaterales-con-filipinas Conmemoración del 70° Aniversario de Relaciones Bilaterales con Filipinas (in Spanish)]</ref>

== ביקורים רמי דרג ==
נשיא ארגנטינה [[קרלוס מנם עם נשיא הפיליפינים ג'וזף אסטראדה בבואנוס איירס; 1999.]]
ביקורים רמי דרג מארגנטינה לפיליפינים
* נשיא ארגנטינה ראול אלפונסין (1986)
* נשיא ארגנטינה קרלוס מנם (1995)
* שר החוץ הקטור טימרמן (2012)

ביקורים רמי דרג מהפיליפינים בארגנטינה
* נשיא הפיליפינים ג'וזף אסטראדה (1999)
* שר החוץ אלברט דל רוסאריו (2011)

== היחסים בין שתי המדינות ==
שגרירות הפיליפינים בבואנוס איירס
שתי המדינות חתמו על מספר הסכמים כמו הסכם הקמת יחסים דיפלומטיים (1948); הסכמה להעלאת הייצוגים הדיפלומטיים של שתי המדינות לדרגת שגרירות (1960); חוזה ידידות ויחסי תרבות (1965); הסכם מסחרי (1988); מזכר הבנות לקידום הסחר בענייני חקלאות (1995); הסכם על דיכוי ויזות לבעלי דרכונים דיפלומטיים ורשמיים (1999); הסכם לקידום הגנה והשקעות הדדיות (1999); הסכם להקמת מנגנון להתייעצויות דו צדדיות בין משרד יחסי החוץ של שתי המדינות (2005); ומזכר הבנות בין מכון שירות החוץ של הפיליפינים והמכון לשירות החוץ של האומה הארגנטינאית (2011).

== נציגויות דיפלומטיות ==
* ארגנטינה מחזיקה בפיליפינים שגרירות במנילה.<ref>[https://efili.cancilleria.gob.ar Embassy of Argentina in Manila]</ref>
* הפיליפינים מחזיקה בארגנטינה שגרירות בואנוס איירס.<ref>[https://buenosairespe.dfa.gov.ph Embassy of the Philippines in Buenos Aires]</ref>

==קישורים חיצוניים==

== הערות שוליים ==
ניקולאס ספולי

ניקולאס פדריקו ספולי (בספרדית: Nicolás Federico Spolli; נולד ב-20 בפברואר 1983) הוא כדורגלן ארגנטינאי המשחק בעמדת הבלם.

==קריירת מועדונים==
===ניואל'ס אולד בויס===

ספולי נולד ברוסאריו והחל את הקריירה במחלקת הנוער של קבוצת עיר הולדתו, ניואל'ס אולד בויס. בשנת 2005, הוא קודם לסגל הקבוצה הבוגרת. בקבוצה זו הוא היה שחקן הרכב פותח ובמהלך ארבע שנים הוא ערך למעלה ממאה הופעות.

===קטניה===

ב-24 ביולי 2009, כרטיס השחקן של ספולי נרכש על ידי קטניה עבור מיליון אירו בחוזה לארבע שנים. הוא כבש את שערו הראשון בליגה ב-6 בינואר 2010 בניצחון 0–1 על בולוניה. ב-14 בפברואר 2012, החוזה של ספולי הוארך עד ל-30 ביוני 2015. בתום מועד חלון העברות של אותה העונה, הוא היה קרוב כפסע לעבור לטוטנהאם מהפרמייר ליג עבור סכום של קרוב לשמונה מיליון פאונד, אך הוא החליט להישאר במדי קטניה ולהישאר עונה נוספת בקבוצה.

===השאלה לרומא===

ב-2 בפברואר 2015, הוא הושאל לרומא בעסקה אשר כללה אפשרות רכישה. במחזור הסיום של הליגה, שנערך ב-31 במאי, הוא ערך את הופעת הבכורה והיחידה שלו במדי הזאבים במסגרת הפסד הבית 2–1 לפלרמו. בתום העונה, אפשרות הרכישה שלו לא מומשה על ידי רומא והוא שב לקטניה.

===קארפי===

לאחר ששוחרר מקטניה, הוא הצטרף ב-24 ביולי 2015 לקבוצה שהעפילה לסרייה א', קארפי, בחוזה לעונה אחת עם אפשרות הארכה לעונה שנייה. לאחר ארבע הופעות בלבד במדי הקבוצה, החוזה שלו הותר ב-20 בינואר 2016.

===קייבו ורונה===

ב-22 בינואר 2016, קייבו ורונה הודיעה על צירופו של ספולי. לעומת זאת, ב-30 ביוני 2017, ההרפתקה של ספולי הסתיימה לאחר עונה אחת בלבד אשר כללה 31 הופעות במדי הקבוצה.

===גנואה===

כעבור כשבוע משחרורו מ"החמורים המעופפים", הוא חתם על חוזה בקבוצת גנואה ממחוז ליגוריה. הוא רשם את הופעת הבכורה שלו בליגה ב-17 בספטמבר בהפסד 3–2 ללאציו, כשבאותו המשחק הוא נפצע בברכו. הוא חזר לשחק ב-19 בנובמבר בניצחון החוץ על קרוטונה. הוא נשאר במדי האדומים כחולים עד לינואר 2019, כשבמהלך תקופה זו הוא רשם 30 הופעות בכל המסגרות.

===קרוטונה===

ב-17 בינואר 2019, קרוטונה הודיעה על השאלתו של ספולי מגנואה עד לתום העונה בעסקה אשר כללה חובת רכישה. לאחר תריסר הופעות במדי קרוטונה, חובת הרכישה מומשה על ידי האחרונה.

==קישורים חיצוניים==

==הערות שוליים==

קטגוריה:כדורגלנים ארגנטינאים
קטגוריה:בלמי כדורגל ארגנטינאים
קטגוריה:רוסאריו: כדורגלנים
קטגוריה:כדורגלני ניואל'ס אולד בויס
קטגוריה:כדורגלני קטניה
קטגוריה:כדורגלני רומא
קטגוריה:כדורגלני קארפי
קטגוריה:כדורגלני קייבו ורונה
קטגוריה:כדורגלני גנואה
קטגוריה:כדורגלני קרוטונה
קטגוריה:ארגנטינאים שנולדו ב-1983
יחסי אינדונזיה–וייטנאם

יחסי אינדונזיה–וייטנאם הם היחסים הדו־צדדיים בין אינדונזיה ווייטנאם. אינדונזיה ווייטנאם הן מדינות שכנות בעלות גבולות ימיים השוכנים על ים סין הדרומי. שתי המדינות הן חברות ב־ASEAN ו־APEC.

== היסטוריה ==
היחסים בין אינדונזיה ווייטנאם מאוד ותיקים, במיוחד הקשרים עם דרום וייטנאם שהחלו בסביבות המאה ה-7, בעידן של ממלכות צ'אמפה, סריוויג'איה , ומאוחר יותר מג'פהיט. ברשומות באינדונזיה מהמאה ה-15 מוזכרת הנסיכה דארוואטי, נסיכת צ'אם, שהייתה נשואה למלך קרטאויאיה, השליט השביעי של מג'אפית. את קברו של "פוטרי שמפה" (נסיכת שמפה) ניתן למצוא בטרולאן שבמזרח ג'אווה, אתר בירת מג'פהיט. מהמאה ה-15 עד ה-17 צ'אם המוסלמית קיימה יחסים לבביים עם סולטנות אצ'ה. סולטנות זו הייתה ממוקמת בקצה הצפוני של סומטרה וקידמה באופן פעיל לאמונה האסלאמית בארכיפלג האינדונזי.

=== לאחר העצמאות ===
בעוד שמערכת היחסים הדיפלומטית הבלתי פורמלית התקיימה כבר משנות הארבעים, קשרים דיפלומטיים רשמיים כוננו רק לאחר ועידת באנדונג בשנת 1955. אינדונזיה הקימה קונסוליות כלליות בהאנוי וסייגון בדצמבר וספטמבר של אותה שנה. בהתחלה שמרה אינדונזיה על נייטרליות בין הצפון והדרום, אולם ממשלת אינדונזיה תחת סוקרנו פנתה לטובת צפון וייטנאם הקומוניסטית. הו צ'י מין ביקר באינדונזיה בשנת 1959 וסוקארנו ביקר שוב בשנה שלאחר מכן. בסופו של דבר, ב־10 באוגוסט 1964 הוקמה שגרירות בהאנוי, שהביאה לניתוק הקשרים הדיפלומטיים עם דרום וייטנאם וסגירת הקונסוליה בסייגון. שגרירות זו נשמרה אפילו כאשר סוהארטו השתלט על השלטון.<ref></ref>

ב־28 ביולי 1995 הפכה וייטנאם לחברה השביעית ב-ASEAN – איגוד מדינות דרום-מזרח אסיה.<ref></ref> שיתוף הפעולה הדו-צדדי באמצעות ASEAN קודם מאז.

== ביקורים רמי דרג ==
[[סוסיליו באמבאנג יודהויונו וטרואונג טאן סאנג בארמון מרדקה, ג'קרטה, 27 ביוני 2013.]]
בפברואר 1959 ביקר נשיא צפון וייטנאם הו צ'י מין באינדונזיה, ואילו הנשיא סוקרנו ביקר בצפון וייטנאם ביוני באותה השנה.<ref name="VietEmb"></ref> בנובמבר 1990 ביקר הנשיא סוהארטו בווייטנאם. באפריל 1994 ביקר הנשיא לאק אנח באינדונזיה. נשיא אינדונזיה, מגוואטי סוקרנופוטרי ביקר בהאנוי ב־22 באוגוסט 2001,<ref name="VOA">
</ref> וגם ביוני 2003, והנשיא טרן א לנג ביקר בג'קרטה בנובמבר 2001. נשיא אינדונזיה סוסיליו באמבאנג יודהויונו ביקר בהאנוי ב-28 במאי 2005. ב-27 ביוני 2013, נשיא וייטנאם, טרואונג טאן סאנג ביקר באינדונזיה וקרא קריאה למקבילו האינדונזי, סוסילו במבנג יודויונו, לחיזוק היחסים הדו-צדדיים והעמקת שיתוף הפעולה במגזרי מפתח, כמו גם הסכמת לכונן שותפות אסטרטגית.<ref name="JakartaPost1">
</ref>

== תיירות ==
בשנת 2016 ביקרו באינדונזיה כ־50,000 תיירים וייטנאמים, כאשר 70,000 אינדונזים הגיעו לווייטנאם.<ref></ref>

== מחלוקות טריטוריאליות ==
לאינדונזיה ווייטנאם אין כיום מחלוקות טריטוריאליות. עם זאת, בהתייחס לסכסוכים טריטוריאליים בים סין הדרומי, אינדונזיה תומכת ומפצירה במדינות ASEAN (כולל וייטנאם והפיליפינים) לאחד ולאשר מחדש את הצהרת ההתנהלות (DOC) של גורמים המעורבים, הצורך לאשר מחדש את ההנחיות, קוד ההתנהגות (COC) בים המזרחי (ים סין הדרומי), והצורך לכבד חוקים בינלאומיים ואת אמנת האו"ם לחוק הים (UNCLOS).<ref></ref>

בשנים האחרונות הוטבעו ספינות דיג וייטנאמיות שנלכדו באזור הכלכלי הבלעדי באינדונזיה, כאשר 96 אוניות הוטבעו במהלך 2016, הכמות הגדולה ביותר בהשוואה למדינות אחרות.<ref></ref> נשיא אינדונזיה הביע את רצונו לפתור סוגיות של EEZ בפני מקבילו הווייטנאמי במהלך פסגת ה־G-20 בהמבורג 2017, שבה וייטנאם התארחה.<ref></ref>

==קישורים חיצוניים==

== הערות שוליים ==
דווצ'ר

דווצ'ר (בהונגרית: Devecser) היא עיר במחוז וספרם, שבצפון-מערב הונגריה.
כמו יישובים רבים באירופה גם בדווצ'ר מספר התושבים נמצא בירידה. כך, בשנת 1990 חיו בעיר 5,206 תושבים, ובשנת 2023 רק 4,200 תושבים.

==קהילה יהודית==
יהודים התיישבו לראשונה במקום בתחילת המאה ה-18. רובם היו סוחרים ובעלי מקצועות חופשיים ולקהילה היו חברה קדישא ובית כנסת ששופץ בשנת 1894 בתרומתו של הרוזן פרנץ אסטרהאזי וכן פעלו בקהילה בית ספר ואגודת נשים.

בתקופת הטרור הלבן נרצח בעיר יהודי אחד וכמה נכלאו למשך שנה במחנה הסגר בזאלאגרסג.

בשנת 1941 אחרי מתקפת גרמניה על ברית המועצות, נשלחו גברים יהודיים מהעיר לעבודות כפייה, רובם נשלחו לחזית אוקראינה וסיכנו את חייהם בעבודות פינוי מוקשים.

במרץ 1944, אחרי כניסת הגרמנים להונגריה, הוקם גטו בדווצ'ר, הוטל עוצר על היהודים והם הורשו לצאת מבתיהם רק פעם ביום לשם קניית מזון. ב-30 במאי הובאו לגטו כל היהודים שישבו בכפרים הסמוכים. וב-19 ביוני 1944 שולחו יהודי גטו דווצ'ר למחנה ההשמדה אושוויץ.

אחרי המלחמה חזרו לדווצ'ר כמה עשרות יהודים ששרדו. הם חידשו את חיי הקהילה ובמאי 1946 חנכו לוח זיכרון לזכר 342 יהודי העיירה והסביבה שנספו בשואה. בניין בית הכנסת נהרס ובמקומו נחנך בשנת 1947 בית תפילה צנוע.

במקום נותר בית קברות יהודי.

{| class="wikitable"
! שנה
! מספר היהודים בכפר
! כלל האוכלוסייה
|-
|1840
|118
|
|-
|1880
|276
|3,685
|-
|1910
|326
|
|-
|1920
|232
|
|-
|1930
|230
|
|-
|1941
|203
|4,427
|-
|}

==ערים תאומות==
* 
* 

==ילידי המקום==
* גאבור פלודי במקור ואטרסדורף (1846–1932) מנהל תיאטרון יהודי-הונגרי, היה המייסד המשותף והמנהל הראשון של תיאטרון הקומדיה של בודפשט.
* שאנדור פלודי במקור ואטרסדורף (1873–1945) היה במאי תיאטרון. בנו של גאבור פלודי, אחיו התאום של ינה פלודי.
* מיקלוש פלודי במקור ואטרסדורף (1870 – 1942) היה מנהל תיאטרון, מחזאי הונגרי-יהודי, בנו של גאבור פלודי, אחיהם של התאומים ינה פלודי ושאנדור פלודי.
* ינה פלודי במקורי ואטרסדורף (1873 – 1933) מנהל תיאטרון, הונגרי-יהודי, בנו של גאבור פלודי, אחיו התאום של שאנדור פלודי. אחיו הצעיר הוא מיקלוש פלודי.
*מור הופמן (1843 – 1915) היה מורה, עורך, סופר יהודי-הונגרי, אביו של שאנדור הבשי.
*מרק אנטל קוֹהְְן (כהן) (1880 – 1942) היה מורה, מתמטיקאי, פוליטיקאי תרבות יהודי-הונגרי, אביהם של יאנוש אנטל ושל אישטוואן אנטל.
*אדן פוגאן (במקור פולק, 1886 – 1967) היה דוקטור לרפואה (MD), רופא אף אוזן גרון, פרופסור באוניברסיטה, מנהל בית חולים.

==קישורים חיצוניים==

* 
* 
* 

==הערות שוליים==

קטגוריה:הונגריה: ערים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
אנגרי בירדס מלחמת הכוכבים

אנגרי בירדס מלחמת הכוכבים (באנגלית: Angry Birds Star Wars) הוא משחק וידאו פאזל, מעין שילוב בין זיכיון מלחמת הכוכבים לסדרת משחקי הווידאו אנגרי בירדס. המשחק הושק ב־8 בנובמבר 2012, תחילה למכשירי Windows, iOS ו־Android, בהמשך גם ל־Mac ו־BlackBerry. המשחק הוא המשחק השישי של בסדרת אנגרי בירדס. הדמויות מוגנות בזכויות יוצרים מסרטי מלחמת הכוכבים של ג'ורג 'לוקאס. ב־18 ביולי 2013 הודיעה Rovio כי אנגרי בירדס מלחמת הכוכבים יצא ל-PlayStation 3, PlayStation Vita, Xbox 360, Wii, Wii U ו־Nintendo 3DS ב־29 באוקטובר 2013, בשילוב עם Activision. החל מאוגוסט 2013, המשחק הורד למעלה ממאה מיליון פעמים בפלטפורמות השונות שלו.

ב־15 ביולי 2013 הכריזה Rovio על משחק המשך בשם אנגרי בירדס מלחמת הכוכבים 2. הוא מבוסס על הטרילוגיה המקדימה של מלחמת הכוכבים וסדרת הטלוויזיה מלחמת הכוכבים: המורדים. אנגרי בירדס מלחמת הכוכבים 2 יצא ב־19 בספטמבר 2013 כהמשך הרשמי של המשחק הראשון.

== המשחק ==
המשחק משלב אלמנטים של אנגרי בירדס ו־Angry Birds Space הכוללים שלבים המתרחשות הן בשטח רגיל והן בחלל החיצון. המשחק מתחיל בטטואין, כוכב הבית המדברי של לוק סקייווקר - וממשיך לכוכב המוות, הות', עיר העננים, אנדור, ולבסוף כוכב המוות השני. למעט הבלוז, כל הציפורים מקבלות כוחות חדשים - שחלקם משודרגים ככל שהמשחק מתקדם. שחקנים יכולים לשחק שוב שלבים שכבר הושלמו עם היכולות המשודרגות.

ההבדלים ממשחקים אחרים הם שציפורים עדיין עשויות לבצע את היכולות שלהם בשבריר שנייה לאחר התנגשות עם חפץ; המילניום פלקון מחליפה את "העיט האדיר" מהמשחקים הקודמים. כאשר מרוויחים מספר מסוים של כוכבים, השחקן מקבל פרס - שיכול להיות 5 מילניום פלקון או גישה לרמת דרואיד הזהב. ישנן רמות בונוס נוספות אם השחקן מצליח לפגוע בדרואידים מוזהבים בשלבים מסוימים. ב־13 ביוני 2013, נוספו חיזוקים (Power-Ups) למשחק.

הייתה גרסת פייסבוק של המשחק שכללה טורנירים שבועיים בנוסף לכמה שלבי סיפור. היא נסגרה ב־3 במרץ 2014.

== ביקורות ==

המשחק זכה לביקורות חיוביות עם ציון של 88/100 באתר Metacritic בהתבסס על 22 ביקורות. מארק בראון מ"Pocket Gamer" העניק לתואר פרס זהב, ושיבח את המשחק על היותו "נאמן למקור" ו"מלא תוכן". ג'סטין דייוויס מ- IGN טען שזה משחק נהדר עם הרבה אזכורי מלחמת הכוכבים, ויש לו מגוון עצום של שלבים.

בסקר שנערך בשנת 2013 באתר Rovio, המשחק אסף את מירב הקולות למשחק האנגרי בירדס האהוב, גם גרסת הפייסבוק זכתה לביקורת חיובית רבה.

בטקס פרסי הוובי לשנת 2013, המשחק הוענק כ"משחק הטוב ביותר" הן מהשופטים והן כ"בחירת הקהל".

==קישורים חיצוניים==
*

==הערות שוליים==

מלחמת הכוכבים
קטגוריה:משחקי וידאו משנת 2012
קטגוריה:מלחמת הכוכבים
קטגוריה:משחקי מובייל
קטגוריה:משחקי קרוס-אובר
קטגוריה:משחקי וידאו שפותחו בפינלנד
המועמד (סרט, 1972)

המועמד (באנגלית: The Candidate) הוא סרט קולנוע אמריקאי משנת 1972 בבימויו של סידני פולאק, עם רוברט רדפורד ופיטר בויל בתפקידים הראשיים.

התסריט נכתב בידי ג'רמי לרנר שהיה כותב בנאומים של הסנטור יוג'ין מקארתי בבחירות לנשיאות ארצות הברית 1968.

תסריט זה זיכה אותו בפרס אוסקר לתסריט המקורי הטוב ביותר, כן היה הסרט מועמד לפרס אוסקר למיקס הסאונד הטוב ביותר.

עלילת הסרט היא על "הרצת" מועמד מקליפורניה לבחירה לסנאט ארצות הברית ומתרכזת באנשי התקשורת ויחסי הציבור סביבו, לעיתים באופן קומי.

נטלי ווד מופיעה בשמה בהופעת קמע כמו הבמאי סידני פולאק, יוברט המפרי, אלן קרנסטון, ברודריק קרופורד, ג'ורג' מקגוורן ועוד.

==תקציר העלילה==
פול לוקאס (פיטר בויל) הוא יועץ פוליטי ומנהל מסעות בחירות ותיק. המפלגה הדמוקרטית בקליפורניה מטילה עליו למצוא מועמד שייתחרה במועמד הרפובליקני הוותיק קרקר ג'רמון (דון פורטר).

הוא בוחר בויליאם (ביל) מקיי (רוברט רדפורד) בגלל שהוא צעיר, נאה ובנו של מושל קליפורניה לשעבר, ג'ון מקיי (מלווין דאגלס). ביל הוא עורך דין אידיאלסט, תמים וביישן ומסתייג בהתחלה מההצעה אך פול מצליח לשכנע אותו וביחד עם אנשי תקשורת הוא מתחיל להריץ אותו. ביל דורש שיינתן לו חופש לבטא את דעותיו. הוא נפגש עם אוכלוסיות צעירים, קשישים, שחורים, אמהות, מחבק תינוקות ועוד ומשוחח אתם אבל מסע הבחירות שלו מקרטע.

כשפורצת שרפה גדולה במליבו, מגיעם ג'רמון ומקיי במסוקים. ג'רמון המבוגר והמנוסה מפריח הבטחות וסיסמאות ואילו מקיי נראה נבוך וחסר ביטחון.

בגלל שג'ון מקיי לא מתערב לטובת בנו מסיקים שאין הוא שבע רצון ממנו. הוא מתחיל לנאום באולמות ריקים ולריב עם פול ופמליית היועצים שלו. לבסוף הוא מסכים להיפגש עם אביו ולבקש את עזרתו. כאשר הפער בינו לג'רמון מצטמצם, מסכים ג'רמון לעימות טלוויזיוני.

בעיות נראה ג'רמון בוטח בעצמו ועל השאלות יש לו תשובות מוכנות מראש וסיסמאות נבובות. מקיי נראה נבוך וחסר ביטחון ומפליט תשובות כפי שהורו לו. בסוף הדיון הוא מתפרץ ואומר שלא דנו בבעיות חשובות כמו עוני וגזענות. פול כועס עליו אבל התקשורת מקבלת זאת יפה. ג'ון מגיע לברך אותו וזה מתקבל כאילו הוא תומך בו. מצבו של מקיי משתפר.

מקיי מנצח בבחירות אך הוא אינו שמח ומתחמק ממסיבת הניצחון. הוא שואל את פול: "ומה עכשיו"? אך לא מקבל תשובה.

==צוות השחקנים==
{| class="wikitable"
|-
! שם השחקן/ית
! שם הדמות
! הערות
|-
|רוברט רדפורד
|ביל מקיי
|מועמד דמוקרטי לסנט
|-
|מלווין דאגלס
|ג'ון מקיי
|אביו של ביל
|-
|פיטר בויל
|פול לוקאס
|יועץ פוליטי
|-
|דון פורט
|קרוקר ג'רמון
|מועמד רפובליקני
|-
|קארן קרלסון
|ננסי מקיי
|אשתו של ביל מקיי
|-
|מייקל לרנר
|פול קורליס
|יועץ תקשורת
|}

==קישורים חיצוניים==
* 

* [https://www.youtube.com/watch?v=9RTIQWXzexU קדימון להמועמד 1972], באתר יוטיוב
* [https://www.youtube.com/watch?v=BOQPI6ykCqA בקורת על המועמד 1972], באתר יוטיוב

קטגוריה:סרטי 1972
קטגוריה:סרטים באנגלית
קטגוריה:סרטי האחים וורנר
קטגוריה:סרטי רוברט רדפורד
קטגוריה:הבחירות לנשיאות ארצות הברית בתרבות
עליזה צ'מפין

אליזבת (ליזל) עליזה צ'מפין-ילון (בגרמנית: Elizabeth (Liesel) Aliza Czempin-Yallon; 8 במרץ 1913 – 12 באוגוסט 2004) הייתה אתלטית יהודייה, זוכת מדליית ארד במכביה השנייה (1935), בהיותה חלק ממשלחת ספורטאים יהודים שהגיעו מגרמניה הנאצית, ואלופת ארץ ישראל (1940) בהטלת כידון וסגנית אלופת ארץ-ישראל בהדיפת כדור ברזל ובזריקת דיסקוס.

== ביוגרפיה ==
צ'מפין נולדה וגדלה בברלין. היא התאמנה בקבוצת בר כוכבא ברלין.

===קריירה ספורטיבית===
====1935====
במכביה השנייה, שנערכה בשנת 1935 זכתה צ'מפין במדליית ארד בהטלת כידון בתוצאה של 29.53 מטר, אחרי ליליאן קופלנד מארצות הברית האלופה האוליפית מלוס אנג'לס 1932 (36.92 מטר) ומרתה יעקב מגרמניה (31.79 מטר).

לאחר שעלתה לארץ ישראל היא התאמנה בקבוצת מכבי ירושלים ואחר כך בקבוצת מכבי חיפה.

====1940====
באליפות ארץ ישראל שנערכה באצטדיון המכביה בתל אביב במאי 1940 היא זכתה ב-3 מדליות, 1 זהב ו-2 כסף. מדליית זהב בהטלת כידון בתוצאה של 26.38 מטר, לפני ספיר ממכבי תל אביב (26.13 מטר) ורות מנדלה ממכבי חיפה (23.20 מטר). מדליות כסף, בהדיפת כדור ברזל בתוצאה של 8.84 מטר, אחרי פרידה ליכטבלאו ממכבי תל אביב (9.42 מטר) ולפני רות מנדלה (8.07 מטר) ובזריקת דיסקוס בתוצאה של 24.10 מטר, אחרי פרידה ליכטבלאו (33.80 מטר) ולפני רות מנדלה (23.11 מטר).

====1941====
בתחרות ארצית שנערכה בחיפה ב-8 בפברואר 1941 קבעה צ'מפין בהטלת כידון תוצאה טובה יותר משיא ארץ ישראל שלא תוכר של 30.52 מטר.

== קישורים חיצוניים ==
* [https://dbs.bh.org.il/he/אליזבט-צמפין-על-האוניה-רומה-בדרך-למכביה-השניה-בארץ-ישראל-1935/תמונה אליזבט (ליזל) צ'מפין וחברים על האוניה "רומה" בדרך למכביה השנייה שהתקיימה בארץ ישראל, 1935], באתר בית התפוצות
* [https://dbs.bh.org.il/image/elizabeth-liesel-czempin-champion-in-the-javelin-throw-at-the-second-maccabiah-games-with-friends-tel-aviv-israel-1935 אליזבט (ליזל) צ'מפין, אלופת המכביה השנייה בהטלת כידון, וחברים, תל אביב, ארץ ישראל, 1935], באתר בית התפוצות
* 
* [https://sport-record.de/leichtathletik/leichtathletik-makkabi-rekorde.html Entwicklung der Leichtathletik Bestleistungen des Deutscher Kreis des Makkabi-Weltverbandes (historisch)] 

== הערות שוליים ==

קטגוריה:ישראליות ילידות גרמניה
קטגוריה:ישראלים ילידי גרמניה
קטגוריה:אתלטיות ארץ-ישראליות
קטגוריה:אתלטים ארץ-ישראלים
קטגוריה:נשות העלייה החמישית
קטגוריה:אנשי העלייה החמישית
קטגוריה:מטילות כידון
קטגוריה:הודפות כדור ברזל ישראליות
קטגוריה:הודפי כדור ברזל ישראלים
קטגוריה:זורקות דיסקוס ישראליות
קטגוריה:זורקי דיסקוס ישראלים
קטגוריה:ישראליות שנולדו ב-1913
קטגוריה:ישראלים שנולדו ב-1913
קטגוריה:ישראליות שנפטרו ב-2004
קטגוריה:ישראלים שנפטרו ב-2004